PATVIRTINTA

 Kelmės specialiosios mokyklos

 Direktoriaus

 2020 m. kovo 20 d. įsakymu Nr. V-

**NUOTOLINIO MOKYMO (SI) SUSITARIMAI – INSTRUKCIJOS**

1. Pamokos, užsiėmimai mokiniams vyksta pagal pamokų tvarkaraštį ir savaitinį pamokų planą nuotoliniu būdu. Nesant galimybės prisijungti prie pamokos nurodytu būdu, jungiamasi prie Kelmės specialiosios mokyklos uždarų Facebook grupių.
2. Komunikuojant mokytojams ir mokiniams naudojama:
	1. el. dienyno EDUKA aplinka, Messenger, Facebook dalykų uždaros grupės;
	2. Sutarę individualiai su klasėmis, mokytojai gali naudoti kitas mokymosi aplinkas.
3. Pagalbos mokiniui specialistai bendrauja telefonu ir/ arba elektroniniu paštu.
4. Mokiniai, neturintys galimybės mokytis nuotoliniu būdu elektroninėse erdvėse, informuoja klasės auklėtoją arba mokyklos direktoriaus pavaduotoją ugdymui. Mokiniams bus pateikiama popierinė mokymosi medžiaga ir užduotys.
5. Mokytojai mokiniams pateikia susistemintą mokymo (si) medžiagą ar informaciją ir atsiunčia konkrečias mokymosi užduotis su nurodytu atlikimo laiku. Kai kurių dalykų (dailės, technologijų, fizinio ugdymo, muzikos, dorinio ugdymo, žmogaus saugos) skiriamos 2 – 3 savaičių trukmės ilgalaikės užduotys. Atsiskaitymas vyksta su mokytoju suderinta tvarka.
6. Visi (mokytojai, mokiniai, tėvai/globėjai, pagalbos mokiniui specialistai, vadovai) nuotoliniu būdu bendrauja etiškai, išlaikydami poilsiui skirtą režimą.
7. Mokiniai, tėvai/globėjai neviešina mokytojo atsiųstos informacijos (pateikčių, užduočių, filmuotos medžiagos, pamokų įrašų). Mokytojai užtikrina mokinių duomenų apsaugą.
8. Organizacinė informacija mokiniams ir tėvams/globėjams pateikiama mokyklos internetiniame puslapyje, el. dienyne EDUKA, Facebook paskyroje Kelmės specialioji mokykla. Organizacinė konsultacinė pagalba teikiama nurodytais kontaktais (persiųsta per EDUKA dienyną, patalpinta Kelmės specialiosios mokyklos internetiniame puslapyje).
9. Konsultacijos teikiamos pagal nurodytą grafiką ir/arba individualiai suderintu su mokytoju laiku.